**ΑΝΑΚΟΙΝΩΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΠΡΑΚΤΙΚΗΣ ΑΣΚΗΣΗΣ ΕΑΡΙΝΟΥ ΕΞΑΜΗΝΟΥ 2023-2024 (ΠΡΩΗΝ ΤΕΙ)**

Το Γραφείο Πρακτικής Άσκησης (Γ.Π.Α.) ΕΣΠΑ Πανεπιστημιούπολης Καβάλας του ΔΙΠΑΕ ενημερώνει τους φοιτητές/τριες του **πρώην ΤΕΙ** που πληρούν τις προϋποθέσεις για να πραγματοποιήσουν Πρακτική Άσκηση το Εαρινό Εξάμηνο του ακαδημαϊκού έτους 2023-2024 και ενδιαφέρονται να ενταχθούν στην Πράξη “Πρακτική Άσκηση Τριτοβάθμιας Εκπαίδευσης του Διεθνούς Πανεπιστημίου της Ελλάδος”, με MIS 6004526, ότι μπορούν να υποβάλλουν ηλεκτρονικά την αίτηση τους το χρονικό διάστημα από **15/02/2024 έως 29/02/2024** στο Πληροφοριακό Σύστημα του Γραφείου Πρακτικής Άσκησης ΕΣΠΑ (<https://praktiki.ihu.gr/crm>). Παρατίθεται ακολούθως λίστα δικαιολογητικών εγγράφων που οφείλουν οι φοιτητές/τριες να συμπληρώσουν και να ανεβάσουν στο Πληροφοριακό Σύστημα (Π.Σ.) του Γ.Π.Α. ΕΣΠΑ καθώς επίσης και των εντύπων που θα προσκομίσουν υπογεγραμμένα στο γραφείο Πρακτικής Άσκησης:.

1. Βεβαίωση από την Γραμματεία του τμήματος ότι πληροίτε τις προϋποθέσεις για πρακτική άσκηση (upload Π.Σ.).\*
2. **Ηλεκτρονική Αίτηση-Δήλωση** εκτυπωμένη και υπογεγραμμένη, την οποία συμπληρώνετε μέσω του Π.Σ. του Γ.Π.Α. ΕΣΠΑ, ακολουθώντας τον σύνδεσμο <https://praktiki.ihu.gr/crm>,
3. Φωτοτυπία Βιβλιαρίου καταθέσεων Τραπέζης (κατά προτίμηση Τράπεζα Πειραιώς) όπου πρέπει απαραίτητα να είστε ο/η πρώτος/η δικαιούχος (upload Π.Σ.)
4. Φωτοτυπία Αστυνομικής Ταυτότητας (upload Π.Σ.)
5. Φωτοτυπία Ακαδημαϊκής Ταυτότητας (upload Π.Σ.)
6. Προσωπικό Εκκαθαριστικό Εφορίας φορολογικού έτους 2022 (εφόσον υποβάλετε φορολογική δήλωση) ή Φωτοτυπία 1ης & 4ης σελ. του Ε1 2022 των γονέων (σε περίπτωση που δεν υποβάλετε φορολογική δήλωση). (upload Π.Σ.)
7. Βεβαίωση Α.Μ.Κ.Α. (upload ΠΣ)
8. Βεβαίωση Α.Μ.Α. ΕΦΚΑ (upload ΠΣ)
9. **Υπεύθυνη Δήλωση Προσωπικών Δεδομένων** (upload Π.Σ.) και εκτυπωμένη και υπογεγραμμένη.
10. **Δήλωση Μοριοδότησης εκτυπωμένη και υπογεγραμμένη**, την οποία συμπληρώνετε μέσω του Π.Σ. του Γ.Π.Α. ΕΣΠΑ, ακολουθώντας τον σύνδεσμοhttps://praktiki.ihu.gr/crm **.** (Επίσης, στη Δήλωση Μοριοδότησης αναφέρονται τα δικαιολογητικά έγγραφα που θα πρέπει ο/η φοιτητής/τρια να μεταφορτώσει (upload) συμπληρωματικά στο Πληροφοριακό Σύστημα, προκειμένου να προσμετρήσουν στη μοριοδότηση του τυχόν κοινωνικά κριτήρια.)
11. Αναλυτική Βαθμολογία (upload Π.Σ.)
12. Απογραφικό Δελτίο Εισόδου, το οποίο συμπληρώνετε μέσω του Π.Σ. του Γ.Π.Α. ΕΣΠΑ, ακολουθώντας τον σύνδεσμο <https://praktiki.ihu.gr/crm>
13. **Αίτηση- Δήλωση του Φορέα Απασχόλησης (upload Π.Σ.)**
14. **Βεβαίωση Απασχόλησης του Φορέα Απασχόλησης. (upload Π.Σ.)**

**Μετά την οριστικοποίηση της αίτησης Πρακτικής Άσκησης (Π.Α.) ηλεκτρονικά στο Π.Σ. του Γ.Π.Α. ΕΣΠΑ, θα πρέπει οι φοιτητές/τριες να προσκομίσουν υπογεγραμμένα τα απαραίτητα δικαιολογητικά έγγραφα έναρξης Πρακτικής (Δικαιολογητικά: 2,9,10,13,14) στο γραφείο Πρακτικής Άσκησης.**

*\*Για να αποκτήσετε πρόσβαση στο Πληροφοριακό Σύστημα του Γραφείου Πρακτικής Άσκησης ΕΣΠΑ (*[*https://praktiki.ihu.gr/crm*](https://praktiki.ihu.gr/crm)*) απαιτείται πρώτα η έκδοση της Βεβαίωσης Πρακτικής Άσκησης από τη Γραμματεία του Τμήματος σας.*

Για περισσότερες πληροφορίες παρακαλούνται οι φοιτητές να απευθύνονται στον Υπεύθυνο Πρακτικής Άσκησης του Τμήματός τους, στο Γραφείο Πρακτικής Άσκησης ΕΣΠΑ ή στην ηλεκτρονική σελίδα <http://work.emt.ihu.gr.>